Easy (שיר של טרוי סיון)

Easy (בעברית: קַל או נוֹחַ) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-15 ביולי 2020, על ידי חברות התקליטים EMI אוסטרליה, קפיטול רקורדס ויוניברסל מיוזיק גרופ כסינגל השני מתוך המיני-אלבום, In a Dream. השיר הגיע למקום ה-11 במצעד השירים של ניו זילנד. ב-10 בדצמבר 2020, יצאה לאור גרסת כיסוי של טרוי סיון עם הזמרת-יוצרת האמריקאית, קייסי מאסגרייבס והמפיק המוזיקלי הבריטי-אמריקאי-יהודי, מארק רונסון. גרסת הכיסוי הגיעה למקום ה-14 במצעד השירים של ניו זילנד. השיר נכתב על ידי טרוי סיון ואוסקר יירס שכתבו ביחד גם את הסינגל הראשון והפותח מתוך המיני-אלבום "Take Yourself Home" שיצא לאור באפריל באותה השנה. ג'סטין קורטו ממגזין Vulture טען שהשיר רגוע יותר מהסינגל הקודם, תוך שציין כי הוא "מעין טיול רגוע ושקט יותר מאשר הסינגל הראשון מתוך המיני-אלבום". מבחינה לירית, השיר עוסק במישהו שמנסה להציל מערכת יחסים מתה. סיון שר על כמה להיות מאוהב בבן זוגו היה "קל" ומתחנן בפניו - "בבקשה אל תעזוב אותי". השיר לכאורה נכתב על פרידתו של סיון מבן זוגו, הדוגמן האמריקאי ג'ייקוב ביקסנמן, איתו היה בזוגיות בין השנים 2016 ל-2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות. ג'סטין קורטו מאתר Vulture כינה את השיר "יציאה יותר רגועה מאשר 'Take Yourself Home', שבנויה סביב קצת תופים, המון אוטו-טיון, וסולו סינתיסייזר חלילי". סטיבן דאו ממגזין בילבורד כתב: "עם הפקה בסגנון שנות ה-80 והשירה הנינוחה והקלאסית של סיון, 'Easy' עוקב אחרי הכוכב כאשר הוא בוחן מערכת יחסים מתפוררת, ומתחנן בפני אהובו שייתן הזמנות שנייה למערכת היחסים שלהם. הווידאו קליפ הרשמי של השיר הועלה לערוץ היוטיוב הרשמי של טרוי סיון ב-16 ביולי 2020, והוצג לראשונה בשידור חי. בווידאו קליפ, שבוים על ידי סיון עצמו, מופיע סיון שבור-הלב אשר מנסה להשלים עם הפרידה שעבר לאחרונה באחוזה גדולה. חזותית, הקליפ משתמש בתבנית צבעים עמומים של אפור, לבן וירוק כאשר סיון שר, עד שהוא מתיישב כדי לצפות בקליפ בהשראת שנות ה-80 בטלוויזיה, בו מופיע סיון חולק כבוד למוזיקאי דייוויד בואי, כשהוא לובש חליפת וינטג' חומה של גוצ'י וכפפות עור שחורות ומציג לראווה את האיפור שלו בצבעי אדום בהיר, לבן וצהוב, כאשר מאחוריו להקה של מלכות דראג על סט בצבע ורוד ניאון בהיר. לאחר מכן סיון נכנע לכאב האובדן של אהובו כאשר מראה נופלת על ראשו ומשאירה חתך גדול על מצחו. קטעים של סיון מופיע כדייוויד בואי ויושב לבדו באחוזה בעודו שותה ובוכה משובצים בין קטעים שלו רוקד ברעד ברחבי החדר. בהמשך גופו עולה בלהבות בצורה של צלב, ואז סיון נופל אחורה אל תוך בריכה ושוקע עד לקרקעית. הקליפ צבר למעלה מ-300,000 צפיות בתשע השעות הראשונות ליציאתו, ובסך הכול צבר עד כה מעל ל-13 מיליון צפיות ביוטיוב. צילום של סיון בבריכה מתוך הקליפ משמש כעטיפת המיני-אלבום של סיון, In a Dream. הווידאו קליפ היה מועמד לפרס הקליפ הטוב ביותר בטקס פרסי המוזיקה של ARIA לשנת 2020. לשיר "Easy" הוקלטה גרסת רמיקס בהשתתפות הזמרת-יוצרת האמריקאית, קייסי מאסגרייבס בהשתתפות המפיק המוזיקלי הבריטי-אמריקאי-יהודי, מארק רונסון. הגרסה יצאה לאור ב-10 בדצמבר 2020. מאסגרייבס כתבה וביצעה בית נוסף לשיר, ורונסון הוסיף לו "קצב דיסקו-פופ". ב-10 בנובמבר, סיון צייץ בטוויטר שעבד עם "שניים מהאמנים האהובים עליי בכל הזמנים" ושצילם וידאו קליפ ש"כנראה [הוא] האהוב עליי ביותר שאי פעם עשינו", וב-7 בדצמבר הוא חשף את שיתוף הפעולה עם מאסגרייבס ורונסון. סיון ומאסגרייבס כבר שיתפו פעולה בעבר, עם השיר "Glittery" מתוך האלבום "The Kacey Musgraves Christmas Show". ב-2 בפברואר 2021 השיר נשלח לרדיו להיטים עכשוויים בארצות הברית, והיה לשיר הראשון של מאסגרייבס שהגיע אליו. הווידאו קליפ של השיר צולם בנאשוויל, טנסי, ובוים על ידי בארדיה זיינלי, שביים בעבר את הווידאו קליפ של השיר "Dance to This" של סיון מ-2018. הווידאו קליפ פורסם יחד עם השיר ב-10 בדצמבר 2020. בקליפ מופיעים סיון ומאסגרייבס כשני אנשים במנוסה, נוהגים במכוניות וינטג', צובעים את שערם בשירותים של מוטל והולכים למופעי דראג מלודרמטיים, כאשר סיון הסביר בריאיון למגזין ווג כי לו ולדמות של מאסגרייבס "היו בנפרד החוויות והחרטות שלנו" וכי הם "בזו לאוהביהם וימצאו נחמה זה בזה". סרטון השיר "Easy" באתר יוטיוב Justin Curto, Let Troye Sivan’s New Song ‘Easy’ Soothe Your Soul, Vulture, ‏2020-07-15 (באנגלית) Troye Sivan Kicks Off 'In A Dream' EP Rollout With Hypnotic New Single 'Easy': Listen, Billboard, ‏2020-07-15 The Official New Zealand Music Chart, THE OFFICIAL NZ MUSIC CHART (באנגלית) "Troye Sivan teases Kacey Musgraves and Mark Ronson collab". diymag.com. The Official New Zealand Music Chart, THE OFFICIAL NZ MUSIC CHART (באנגלית) Troye Sivan – Take Yourself Home (באנגלית), נבדק ב-2020-04-25 Troye Sivan – Easy (באנגלית), נבדק ב-2020-08-21 "Troye Sivan 'breaks up' with boyfriend of four years after crooning about being 'so sad and alone'". 28 ביולי 2020. {{cite web}}: (עזרה) Easy, נבדק ב-2020-08-21 Curto, Justin (15 ביולי 2020). "Let Troye Sivan's New Song 'Easy' Soothe Your Soul". Vulture. נבדק ב-17 ביולי 2020. {{cite web}}: (עזרה) "Troye Sivan Kicks Off In a Dream EP Rollout With Hypnotic New Single "Easy"". Billboard. 15 ביולי 2020. נבדק ב-18 ביולי 2020. {{cite web}}: (עזרה) "Troye Sivan Burns His Bridges (and Himself) in Melancholy 'Easy' Video: Watch". Billboard. "Troye Sivan releases new music video for 'Easy' | NME". 16 ביולי 2020. {{cite web}}: (עזרה) Troye Sivan - Easy (Official Video) "ARIA Awards 2020 Nominees". www.aria.com.au. Haylock, Zoe (10 בדצמבר 2020). "Troye Sivan and Kacey Musgraves Make It 'Easy' to Love Their New Music Video". Vulture. נבדק ב-10 בדצמבר 2020. {{cite web}}: (עזרה) Kenneally, Cerys (10 בנובמבר 2020). "Troye Sivan says he's collaborated with "two of my fave artists of all time"". The Line of Best Fit. נבדק ב-10 בדצמבר 2020. {{cite web}}: (עזרה) "Troye Sivan teases Kacey Musgraves and Mark Ronson collab". DIY. 7 בדצמבר 2020. נבדק ב-10 בדצמבר 2020. {{cite web}}: (עזרה) DeVille, Chris (10 בדצמבר 2020). "Troye Sivan & Kacey Musgraves - "Easy" (Feat. Mark Ronson)". Stereogum. נבדק ב-10 בדצמבר 2020. {{cite web}}: (עזרה) "Top 40/M Future Releases". All Access Music Group. אורכב מ-המקור ב-20 בינואר 2021. נבדק ב-14 בינואר 2021. {{cite web}}: (עזרה) Minsker, Evan. "Watch Troye Sivan, Kacey Musgraves, and Mark Ronson's New 'Easy' Video". Pitchfork. Valenti, Lauren. "Troye Sivan on Why a Mullet Was a Must for His New Music Video With Kacey Musgraves". Vogue.